# Amir Khan

### Wikipedia

Amir Khan
Tiedot
Oikea nimi | Amir Khan
Lempinimi | -
Painoluokka | ylempi kevytsarja
Maa | Yhdistynyt kuningaskunta
Syntymäaika | 8. joulukuuta 1986
Syntymäpaikka | Bolton, Lancashire
Kätisyys | oikeakätinen
Ammattilaistilastot
Ottelut | 10
Voitot | 10
Tyrmäysvoitot | 8
Tappiot | 0
Ratkaisemattomat | 0

Amir Khan (s. 8. joulukuuta 1986, Englanti) on britannialainen kevyen sarjan (60 kg) nyrkkeilijä. Hän on puoliksi pakistanilainen ja kotoisin Boltonista.

Khan oli liian nuori osallistuakseen Yhdistyneen kuningaskunnan mestaruuskilpailuihin ennen 2004 Ateenan olympialaisia. Britannian olympiakomitea lähetti hänet olympiakarsintaturnaukseen Bulgariaan, jossa hän voitti sarjansa. Monet pelkäsivät Khanin loikkaavan Pakistanin tai Yhdysvaltain joukkueeseen. Vasta 17-vuotias Khan ylitti kaikki ennakko-odotukset Ateenassa, jossa hän saavutti hopeaa häviämällä loppuottelussa Kuuban 33-vuotiaalle Mario César Kindelán Mesalle. Ennen Ateenaa Khan oli ehtinyt otella vain seitsemän miesten amatööriottelua.

Vuonna 2005 Khan siirtyi ammattilaiseksi. Viimeisessä amatööriottelussaan hän kohtasi Kindelanin uudestaan ja voitti tämän. Ensimmäisessä ammattilaisottelussaan hän tyrmäsi David Baileyn ensimmäisessä erässä. Khan on toistaiseksi voittanut kaikki kymmenen ammattilaisotteluaan, joista kahdeksan ennen täyttä aikaa. Hän on ilmoittanut tavoitteekseen maailmanmestaruuden 21-vuotiaana.

## [muokkaa] Saavutukset

- 2003 - kultaa AAU:n nuorten olympialaisissa.
- 2004 - kultaa Euroopan opiskelijoiden mestaruuskisoissa ja nuorten MM-kisoissa
- 2004 - voitti Strandja Cupin Bulgariassa (olympiakarsinta)
- 2004 - olympiahopeaa, voitti Marios Kaperonisin, Dimitar Stilianovin, Jong-Sub Baikin ja Serik Jeleuovina

## [muokkaa] Aiheesta muualla

- Amir Khan - virallinen sivu
- Amir Khan - virallinen fanisivu
- Tilastot ammattilaisotteluista BoxRec-tietokannassa

Haettu osoitteesta http://fi.wikipedia.org../../../a/m/i/Amir_Khan_a82d.html

Luokat: Brittiläiset nyrkkeilijät | Brittiläiset olympiamitalistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English